钦定古今图书集成/明伦汇编/交谊典/第046卷 > 朱子语类 > 《谢赵王赉息丝布启》前人
## 钦定古今图书集成/明伦汇编/交谊典/第046卷 > 朱子语类 > 《谢赵王赉息丝布启》前人

某启：某息苟娘，昨蒙恩引曲，赐丝布等五段。南冠获
宥，既预礼延；稚子胜衣，还蒙拜谒。关尹津梁之织，邺
地双丝；扶风采文之机，仙园独茧。青衿宜袭，书生无
废学之诗；春服既成，童子得雩沂之舞。况复栖乌挟
子，同知桂树之恩；泽雉将雏，共喜行春之令。根株一
润，枝叶俱荣。谨启。